పూణే : అత్యాచారం చేశావంటూ కేసు పెడతానని బెదిరించి డబ్బు గుంజిన నటి పూజాజాదవ్ను పోలీసులు అరెస్టు చేసిన ఘటన పూణే నగరంలో జరిగింది. మహారాష్ట్రలోని పూణే నగరానికి చెందిన పూజాజాదవ్ ముంబయికు చెందిన ఓ సంస్థ నిర్మించిన షార్ట్ ఫిలింలో నటించింది. పూజా ఓ యువకుడి నుంచి కొంత డబ్బు తీసుకొని...అతనితో శారీరక సంబంధం పెట్టుకుంది. అనంతరం తనకు రూ.5లక్షలు ఇవ్వకుంటే తనపై అత్యాచారం చేశావంటూ పోలీసు కేసు పెడతానంటూ బెదిరించింది. ఆ యువకుడు ఐదు లక్షలు ఇవ్వకపోవడంతో తనను పెళ్లాడాలని బలవంతం చేసింది. ఆ యువకుడిని పెళ్లి చేసుకున్నాక భర్తపై దాడి చేయడమే కాకుండా అతని వద్ద ఉన్న ఆరువేల రూపాయలను ఎత్తుకెళ్లింది. రెండేళ్ల క్రితం కూడా ఈ నటి ఇలా పోలీసు కేసు పెడతానంటూ ఓ వ్యక్తిని బ్లాక్ మెయిల్ చేసిందని పోలీసులు చెప్పారు. బాధిత యువకుడి ఫిర్యాదు మేర నటి పూజాజాదవ్ ను అరెస్టు చేసి కోర్టులో ప్రవేశపెట్టగా కోర్టు ఆమెను రిమాండుకు తరలించింది. ఈ కేసులో పూజా వాడిన ఓ కారును కూడా పోలీసులు స్వాధీనం చేసుకున్నారు. ఈ కేసులో మరింత లోతుగా దర్యాప్తు చేసేందుకు వీలుగా నటి పూజాజాదవ్ ను పోలీసులు ఒకరోజు కస్టడీలోకి తీసుకొని ప్రశ్నించనున్నారు.
poonhe : atyaachaaram chesavantu kesu pedataanani bedirinchi dabbu gunjina nati poojaajaadavnu poliisulu arestu chesina ghatana poonhe nagaramlo jarigindi. mahaaraashtralooni poonhe nagaraniki chendina poojajadav mumbayiku chendina oo samstha nirminchina shart philimlo natinchindi. poojaa oo yuvakudi nunchi kontha dabbu teesukoni...athanitho saareeraka sambandham pettukundi. anantaram tanaku roo.5lakshalu ivvakunte tanapai atyaachaaram chesavantu polisu kesu pedataanantuu bedirinchindi. aa yuvakudu aidu lakshalu ivvakapovadamto tananu pellaadaalani balavantam chesindi. aa yuvakudini pelli chesukunnaka bhartapai daadi cheyadame kakunda athani vadda unna aaruvela roopaayalanu ettukellindi. rendella kritam kuudaa ee nati ilaa polisu kesu pedataanantuu oo vyaktini black mail chesindani poliisulu cheppaaru. baadhita yuvakudi firyaadu mera nati poojajadav nu arestu chesi kortulo pravesapettagaa kortu aamenu rimanduku taralinchindi. ee kesulo poojaa vaadina oo kaarunu kuudaa poliisulu swaadheenam chesukunnaru. ee kesulo marinta lothugaa daryaaptu chesenduku veelugaa nati poojajadav nu poliisulu okaroju kastadiiloki teesukoni prasninchanunnaaru.